rlitschk/wikidir huggingface dataset:
D Alaane (noigriech. Ἀλανοί, Halanī; vo iraanisch Aryanam, vgl. ossetisch allon „legendäärs Volk vo dr Früezit“) si en iraanischs Ritervolk gsi, en östlige Däilstamm vo de Sarmate. Si häi as Stammesverband wääsentlig lenger exisitiert as die üübrige Sarmatestämm und häi in dr spöötere Zit au anderi Kulturelimänt ufgnoo. D Alaane häi vom 2. Joorhundert v. d. Z. im nördlige Kasachstan und nordöstlig vom Kaspische Meer as Nomaade gläbt, si aber sit dr Middi vom 1. Joorhundert n. d. Z. under em Druck vo Nomaadeverbänd witer im Oste, wie de Xiongnu, in die süüdrussische Steppe zwüsche dr Wolga, em Don und em Kaukasus zooge. Noch dr Erooberig vo iirem Stepperiich dur d Hunne im 4. Joorhundert het sich e Däil von ene de Hunne uf iire Züüg gege Weste aagschlosse und isch spööter bi dr sognennte Völkerwanderig drbii gsi, wääred die üübrige im Nordkaukasus und Kaukasusvorland bliibe si. Bi dr Völkerwanderig si alaanischi Chriegerverbänd und iiri Familie drbii gsi, zerst in zwäi, spööter in drei Grubbe. Äini het sich de Züüg vo de Westgoote aagschlosse und het sich schliesslig mit iine in Südgallie niidergloo. Die bekannteri Grubbe het sich de Wandaale aagschlosse und het in Nordgallie e Stammesriich vo röömische Föderaate
Dr Verlag Waldemar Lutz isch e chlaine Buechverlag, wu anne 1978 z Löörech grindet woren isch un dr Schwärpunkt uf regionali Literatur un Sachbiecher het. Dr Waldmer Lutz (* 1942) het Gschicht un Chunscht un in dr Semeschterferie in ere Buechbiunderei gschafft. Eso isch er uf s Buech mache chuu, är het s Studium abbroche un im Sälbschtverlag anne 1976 dr Bildband „Bilder aus Alt-Lörrach“ vereffetligt. Wel s Buech eso ne Erfolg gsii isch, het er zwai Johr speter, 1978, en aigene Verlag unter sym Name grindet. Anne 1979 sin si in e aige, nei böue Verlagshuus in dr Basler Stroß 130 zoge. Zäme mit syre Frau Gerlinde het dr Waldemar Lutz dr Verlag mit dr Schwärpinkt Regionalia un haimetkundligi Schuelbiecher ufböue. 1980 chunnt sim Verlag di modärn Haimekund „Kennzeichen LÖ“ uuse, wu zum Vorbild vun ere Raie mit glychartige Haimetkunde zue iber 20 Landkrais z Bade-Wirttebärg un z Rhyland-.Pfalz. Vu 1995 bis 2017 isch im Verlag Waldemar Lutz au s Löörecher Johrbuech uusechuu. Au Biecher uf Alemannisch sin im Verlag Waldmer Lutz uusechuu, z. B. In Mueters Stübeli, e Chinderliederbuech, wu dr Raimund Kagerer uusegee het. Dr Waldemar Lutz sälber het s Bilderbuech Alte Hex vo Binze (1979) gschribe
D Else Berkmann (* 31. Merz 1904 z Itzehoe; † 30. Novämber 2001 z Stuegert) isch e dytschi Bolitikeri (SPD), Mitglid vu dr Hamburger Burgerschaft un vum Landdag vu Bade-Wirttebärg gsii. D Else Berkmann het e chaufmännischi un e huuswirtschaftligi Lehr gmacht. Si isch us ere sozialdemokratische Familie chuu un isch 1923 Mitglid vu dr SPD wore. Im Jänner 1933 isch si in d Hamburger Burgerschaft gwehlt wore, wu im Spotjohr 1933 dur dr Rychsstatthalter Karl Kaufmann ufglest worenn isch. Si un ire Mann Kurt Berkmann (* 1903) hän no dr „Machtergreifung“ illegal fir d SPD gschafft. Si isch churzzytig verhaftet wore, ire Mann isch fimf Wuche in Schutzhaft chuu. Baidi hän dr Arbetsblatz verlore un hän uf Druck vu dr Gestapo vu Hamburg iber Chemnitz uf Dibenga mießen ewäg zie. Noch em Änd vum Chrieg het si anne 1946 zäme mit em Carlo Schmid un em Fritz Erler zue dr Grinder vu dr SPD z Wirttebärg-Hauezollre ghert. IUber d Barteigränzen ewäg het si d Iniziativ ergriffe fir e „Arbetsgmainschaft vu Dibenger Staatsburgerne“ (Dytsche Staatsburgerne-Verband), go dr Fraue dr Zuegang in d Bolitik lychter mache, un het vu 1957 bis 1972 im Vorstand vu dr Vorgängerorganisazion vu dr bade-wirttebärgische Landeszäntral
Betzinge isch e Gmei im Landkreis Brisgau-Hochschwarzwald in Bade-Württeberg. Betzinge lit an dr südöstliche Site vum Kaiserstuehl eppe 15 km westlich vu Friburg im Brisgau. D'Gmei bestot us dr Ortsdeile Betzinge un Oberschaffhuse. Eichstette am Kaiserstuehl March Gottene Ihringe Vogtsburg Urkundlich isch Betzinge erstmols anno 769 n. Chr. als Bezzo in ere Urkunde vum Kloster Lorsch im Zämmehang mit em Wibau erwähnt worre. 1838: Oberschaffhuse D'Gmei ghört zue dr Verwaltigsgmeinschaft Kaiserstuehl-Tuniberg, wo ihr Sitz au do lit. Ergebnis vo dr Landdagswahle sit 2006: 1 2006: WASG, sit 2011: Die Linke Bötziger Dorf- un Wifest (2-jährlich am 2. Septemberwucheend) D'Gmei nutzt öppe 305 Hektar Flächi fer dr Wibau. Grösster Arbetgäber vu Betzinge isch mit eppe 2.300 Arbetsplätze die yberregional bekannt Kunststofffabrik Peguform, wo under anderem Kunststoffdeile fer bedütendi Autohersteller produziert. Statistisches Landesamt Baden-Württemberg – Bevölkerung nach Nationalität und Geschlecht am 31. Dezember 2022 (CSV-Datei). Statistisches Landesamt Baden-Württemberg: Landtagswahl (Memento vom 7. Juli 2019 im Internet Archive) Commons: Bötzingen – Sammlig vo Multimediadateie Offizieller Internetuftritt vu dr Gmei http://www.freiburg-schwarzwald.de/boetzingen.htm Luftbilder vu Betzinge Normdate: GND: 2046898-2 | VIAF: 2701147270549235700002
Iisebaanstrecki säit mä de Iisebaangläis, wo zwäi Örter mitenander verbinde. Im Geegesatz doodrzue bezäichnet dr Begriff Iisebaanlinie dr Vercheer, wo uf ere sonige Strecki reegelmäässig stattfindet. So chönne uf äinere Strecki meereri Baanlinie vercheere oder äi Baanlinie uf meerere Streckine. Iisebaanstreckine wärde vom Persoone- wie au vom Güetervercheer brucht. In dr Schwiz wird sünonüüm für Iisebaanstrecki au dr Begriff Baanlinie in dr Bedütig vom franzöösische Begriff la ligne de chemins de fer verwändet. S Drassee von ere Iisebaanstrecki cha mit äim oder meerere Gläis, mit Signaalaalaage, Hochbaute, Kilometrierig, Wäiche und Chrüzige usgstattet si, und mit Bahnhööf und Haltstelle für e Persoone- und Güetervercheer, ere Ooberläitig für e Betriib mit elektrische Lokene und elektrische Motoorwääge. Tüpisch isch ass scho in dr Früezit vom Iisebaan-Streckibau näbe de Gläis Deligraaf- und mänggisch au Elektrizidäätsverbindige aagläit worde si. Daas isch nit nume für e Noochrichdevercheer für e Iisebaanbetriib nützlig gsi, sondern het au andere dennzumol modärni Telekommunikazioon mööglig gmacht. D Gläis (dr Ooberbau) vo dr Iisebaan si uf eme Underbau konstruiert, wo d Stabilidäät vom Ooberbau gwäärläistet, indäm er d Chreft vo de Baanfaarzüüg ufnimmt. Usserdäm füert er s Räägewasser ab, sodass au bi Frost und vil Rääge d Stabilidäät nid gfäärdet isch. S
D Karl Schillinger Verlag isch e Verlag fir Regionalliteratur z Fryburg gsii. Dr Schillinger Verlag goht zrugg uf e Druckerei, wu dr Karl Schillinger anne 1899 z Fryburg grindet ghaa het. Anne 1908 het dr Schillinger au ne Verlag derzue grindet, wu unter anderem d „Stadion-Zeitung“ vum Fryburger FC, d „Süddeutsche Sportzeitung“ oder d „Schmiede und Wagenbauer Zeitschrift“ uusegee het. Mit em Aafang vum Erschte Wältchrieg anne 1914 het dr Karl Schillinger d Verlagsarbet ufgee. Är isch anne 1917 im Erschte Wältchrieg bi Verdun gfalle. Syni Sihn, Karl un Hermann, wu bim Vater Schriftsetzer glehrt ghaa hän, hän d Druckerei wytergfiert. Dr Karl isch anne 1962 gstorbe, dr Hermann Schillinger isch anne 1978 us em Gschäft uusgschide. Derno het dr eltscht Suhn vum Hermann, dr Wolfgang Schillinger, dr Bedrib ibernuu. Är het bis 1955 im aigene Huus Schriftsetzer glehrt ghaa un isch derno uf Stuegert go Praxiserfahrige sammle. Vu 1956 bis 1959 het er an dr Akademy fir s grafisch Gwärb z Minche studiert un dert s Abschlussdiplom un dr Maischter gmacht. Derno het er e baar Johr lang in verschidene Stedt Beruefserfahrige gsammlet, unter anderem in Druckereie z Aschaffenburg as tächnische Bedribslaiter un z Düsseldorf as Verdribslaiter. Anne 1962
D Archidekde Bräuning, Leu, und Dürig häi vo de 1930er bis in d 1950er Joor e Baasler Archidekduurbüro gfüert, won e Hufe öffentligi Baute, Gschäfts- und Gwärbhüüser und Industriiaalaage baut het. S Kennzäiche vo iirem Wärk isch e «gemässigten, soliden Modernität», wie dr Brässtext zur äinzige Gsamtschau 1999 bedoont het. Dr Franz Bräuning (* 22. September 1888 z Baasel; † 14. Septämber 1974 z Baasel) isch dr Soon vom ene Zimmerpolier gsi. Er het vo 1904 bis 1907 e Leer im Baugschäft vo de Brüeder Stamm gmacht. Vo 1907 bis 1909 het er am Technikum Burgdorf Archidekduur studiert. Noch em Diploom 1909 het er bis 1913 z Stroossburg gschafft, denn z Bäärn für s Baasler Archidekduurbüro Widmer, Erlacher & Calini und e zitlang z Berliin für e Schwizer Archidekt Ernst Rentsch an Blaanige für d BASF z Ludwigshaafe. 1920 het er sis äigene Büro gründet, wo zerst dr Leu 1924 und denn dr Dürig 1932/3 Partner worde si. Dr Hans Leu (* 23. Dezember 1896 z Baasel; † 7. Januar 1954 z Baasel): Über si Usbildig zum Archidekt isch weenig bekannt, au d Noochrüef verzelle nüt drüüber. Dr Leu het e Bruefsleer bim Julius Kelterborn gmacht und denn in verschiidene
Hermann Baur (* 25. August 1894 z Baasel; † 20. Dezämber 1980 z Binnige) isch e Schwizer Archidekt gsi. Er wird zu de bedütendste Schwizer Chillebauarchidekte im 20. Joorhundert zelt. Dr Hermann Baur isch dr Soon vom ene Schriinermäister gsi. Vo 1910 bis 1917 het er e Leer bim Baasler Baumäister Rudolf Linder gmacht, het denn vo 1918 bis 1919 an dr ETH Züüri bim Karl Moser, Hans Bernoulli und bim Fritz von Niederhäusern hospitiert. Vo 1921 aa het er im Elsass gschafft, bis er sich 1927 z Baasel mit eme äigene Büro sälbständig gmacht het. Vo 1938 bis 1944 isch dr Baur Bresidänt vom Bund vo de Schwizer Archidekte (BSA) gsi. Er isch e Mitgründer vo dr Zitschrift Das Werk gsi vom gmäinsaame Verbandsorgaan vom BSA, em Schwizerische Wärkbund (SWB) und em Schwizerische Kunstveräin (SKV). Vo 1948 bis 1958 isch er Bresidänt vo dr Redakzioonskommissioon vom Blatt gsi. Vo 1959 bis 1964 het dr Hermann Baur Gastvorlääsige an dr ETH Züüri abghalte. Noch em Baur sine Blään si meereri Baute vo dr öffentlige Hand baut worde, wo bis hüte im Stadtbild vo Baasel signifikant si, und Siidligsbaute. Drüüber uuse isch dr Hermann Baur verantwortlig für mee as 30 katholischi
D' Vastitas Borealis (lat. fier polari Wüste) isch die gröscht Diefebeni uffem Mars. In dr nördliche Breitegrade gläge umgit die guet 4 bis 5 km underem middlere Oberflächeniveau gläge Region dr gsamt Nordpol vum Mars und reicht bis guet 40-50° nördlicher Breiti nooch Süde; s'Diefland sälber got stellewiis bis zum Äquator. Im Gegesatz zue dr südliche Hemisphäri isch d'Vastitas Borealis bemerkenswert ebe un kraterarm. Es isch durus möglich, dass d'Vastitas borealis s'Becke vume früehe Marsozean gsi isch, wu aber scho in dr erste Johrmilliarde vum Mars usdrichnet isch. D'Vastitas Borealis het zwei Bassins, s'Nordpolar-Bassin un s'Utopia Bassin, wo in d'Utopia Planitia ibergoht. D'Chüstelinie vum früehe Marsozean, in der no au d'Valles Marineris entwässeret ha müesste, isch Gegestand vu viile Spekulatione under dr Geologe. Im britische Wisseschaftsmagazin Nature stelle einigi Astronome d'Hypothese vor, dass s'Borealis-Becke dur e Ischlag vu eme im Durchmesser guet 2000 km grosse Körper entstande sei. Demit wär es noch vor em Südpol-Aitken-Becke uffem Erdmo dr gröscht Ischlagskrater im Sunnesystem. Am 25. Mai 2008 isch in dr Vastitas Borealis d'NASA-Sonde Phoenix glandet. Zue sellere Zit isch uf dr Nordhalbchugle vum Mars Früehsummer gsi. Mer rechnet demit, dass sälli stationär Sonde guet drei Erdmunät aktiv blibe cha, bevor si
Dr Emil Servatius Gött (* 13. Mai 1864 z Iechtinge as Emil Schneller; † 13. April 1908 z Fryburg) isch e dytsche Schriftsteller gsii. Är het Gedicht, Drame, Kaländergschichte un Aphorisme gschribe, sy Wärch isch hite aber mee oder weniger vergässe. Näbe dr Literatur het er si fir s alternativ Buure un d Läbesreform-Bewegig inträssiert. Wäg eme langjehrige Härzlyde isch er frie gstorbe. Dr Vater vum Emil Gött isch dr Joseph Gött (1837–1889) gsii, e Buuresuhn vu Ändige, wu aafangs Fäldwebel gsii isch un speter as Kanzlischt bim Grundbuechamt zerscht Charlsrue un no z Fryburg gschafft het. D Mueter isch d Maria Ursula Gött geb. Schneller (1843–1927) gsii, wu us ere Chieferfamilie vu Iechtinge gsii isch un Verzellige fir dr Lohrer Hinkig Bot gschribe het. Dr Emil isch mit vier Gschwischter ufgwagse: d Ida (1866–1960), ghyrote Zeise, d Amalie (1868–1931), ghyrote Leinhos, d Anna (1876–1939), ghyrote Wigger, un dr Theophil (1878–1950). Syni Eltere hän erscht anne 1866 ghyrote, dr Vater het ihn un d Schweschter Ida aber as ehlig anerkännt, dodermit het dr Emil dr Name vu Schneller zue Gött gwägslet. D Familie isch vor 1871 uf Fryburg umzoge. Gege dr Wille vum Vater isch er z Fryburg uf s
Schwizerbluet isch dr Naame vom ene Baasler Rootwii gsi, wo z Sankt Jakob an dr Birs bis in die zwäiti Helfti vom 19. Joorhundert aabaut und usgschänkt worde isch. Dr Wii, wo dr Naame von em uf d Schlacht aaspiilt, wo 1444 dört zwüsche Äidgenosse und Franzoose gschlaage worde isch, isch überregionaal bekannt gsi und sogaar literaarisch veraarbäitet worde. Dr Räbbau in und um Baasel het sit em Middelalter e langi Dradizioon ghaa und bis ins 18. Joorhundert e groossi Bedütig, wirtschaftlig (Wii as Grundnaarigsmiddel) und au fortifikatoorisch (d Räbstöck si unregelmäässig vor de Stadtmuure aapflanzt worde, zum Aagriff uf d Stadt schwiiriger mache). Dr Hööhepunkt isch im 17. Joorhundert gsi, im 18. Joorhundert het dr iihäimisch Wii as eender minderwärtig gulte und as Getränk für die äifache Lüt. D Baasler Ooberschicht het sich iire Wii us em Elsass, em Markgrööflerland und us andere Regioone vo dr Schwiz lo choo. Bi St. Jakob an der Birs isch dr Räbbau woorschinlig erst in dr Nöizit ufchoo. E Räbacker git s zum erste Mol uf de Chartebilder vom Georg Friedrich Meyer us dr zwäite Helfti vom 17. Joorhundert. Es isch zerst e Fäld vo anderthalb Jucharte gsi, wo e hoochi Muur drum
S’ Schtàtistischa-n-Àmt vu dr Öiropäischa Unioon, kurz Eurostat odd’r ESTAT, ìsch d’ Verwàltungsainhait vu dr Öiropäischa Union, wo d’ àmtliga öiropäischa Schtàtistika ärschtällt. Sa hàt ìhra Sìtz z’ Luxämburg. Sa ìsch aina vu da Generààldiräkzioona vu dr Öiropäischa Kùmmissioon un ìsch em Kommisààr fìr Wìrtschàft un Waahrung unterschtällt. Grìnda worra-n-ìsch Eurostat ànna 1953 fìr d’ Öiropäischa Gmainschàft fìr Kohla un Schtàhl (Montànunioon) bediana. Ìm Làuif vum Joohr hàt’s ìmmer meh Uffgààwa ghàà. Mìt dr Grìndung vu dr Öiropäischa Wìrtschàftsgmainschàft ànna 1958 ìsch’s a Generààldiräkzioon vu dr Öiropäischa Kùmmissioon worra. D’ Hàuiptuffgààb vun Eurostat ìsch, fìr àndra Generààldiräkzioona Schtàtistika z’ ärschtälla un ìn àndra öiropäischa Inschtituzioona Dààta z’ lììfra. Dàs hìlft ìhna bii dr Äntwìcklung, Üssfiahrung un Untersüachung vu dr Gmainschàftspolitik. Uff dr Websitta vun Eurostat fìnda m’r vììla Schtàtistika-n-ìwwer d’ EU-Lander. Sitter’m 1. März 2018 ìsch d’ Bülgààra Mariana Kotzeva Generààldiraktera vun Eurostat. Commons: Eurostat – Sammlig vo Multimediadateie Offiziälla Websitta Statistics Explained, a Ärkläärung fìr d’ öiropäischa Schtàtistika güat laasa (anglisch) Practical arrangements governing working relations between members of the Commission, cabinets and services (Memento vom 24. Jänner 2012 im Internet Archive) Mariana Kotzeva appointed Director General of Eurostat. Archiviert vom Original am 7. April 2022; abgruefen am 2.
S' Mare Moscoviense (Lat. „Moskauer Meer“) isch s'einzig Mondmeer uf dr Rucksite vum Mo. Es isch ganz offesichtlich e mit Lava ufgfüllte Ischlagskrater mit em Zentrum bi 27° 18' Nord un 147° 54' Ost. Dr middler Durmesser isch 277 km. Grossi Krater sin Komarov im Südoste un Titov im Norde. Lueg au d'Liste vu dr Erdmogwässer. http://planetarynames.wr.usgs.gov (Engl.)
D' Hellas Planitia (lat. Gricheland-Ebeni) isch dr gröscht Impaktkrater uffem Mars un nooch em Südpol-Aitken-Becke uffem Erdmo dr zweitgröscht bekannt Karter in üserm Sunnesystem. Si befindet sich uf dr südliche Marshalbchugel un isch uf Hellas, dr klassisch Namme fier Gricheland, daift worre. D' Hellas Planitia isch vor guet 3,9 bis 3,5 Mrd. Johre in dr Noachische Periode dur dr Ischlag vume chilometergrosse Asteroid entstande. S'Becke het e Durmesser vu bis zue 2.100 km und isch mit ere Diefi vu bis zue 9 km die diefscht Gegend uffem Mars. Um dr Krater rum verlauft e Ring us ufgworfenem Material vu guet 2 km Höchi.
Dr Valentinian I. (Flavius Valentinianus; * 321 in Cibalae [hüte Vinkovci], Pannoonie; † 17. Novämber 375 im Legioonslaager Brigetio bi Komárom im hütige Ungarn) isch vo 364 bis 375 dr röömisch Kaiser im Weste vom Imperium gsi. As si Hauptverdienst gältet d Sicherig vo dr Rhii- und Donaugränze. Si Entschäidig, d Herrschaft im Riich zwüsche zwäi Kaiser, wo jeede si äignig Hoof und Verwaltigsapparat het, ufzdäile, het d Riichsdäilig vo 395 vorusgnoo. Wo dr Kaiser Julian 363 wääred eme Fäldzug gege s Riich vo de Sassaniide gfalle, und churz druf si Noochfolger Jovian blötzlig gstorbe isch, häi am 26, Februar 364 d Drubbe dr Valentinian zum Kaiser usgrüeft. Er het denn si erste Frau Marina Severaverstoosse, d Mueter vo sim eltisten Soon Gratian, und het d Kaisere Justina ghürootet, und mit ere e zwäite Soon ghaa, dr Valentinian II.. Er het si Brueder Valens zum Mitkaiser (Augustus) gmacht, und iim dr Ostdäil vom Imperium öberloo, won er die persische Sassaniide vor allem in Armenie het müesse abweere. Wäge dr innere Schwechi vom Röömische Riich in de 350er Joor häi sich Germaane in Gallie afo bräitmache und 365 isch dr Valentinian dört aane, zum d Alamanne und d Burgunde z verdriibe.
ALVA isch e Popduo vu Fryburg. Ire musikalische Stil stoht zwische Art Pop, Folktronica un modärnem Jazzpop. Alva bstoht us dr Jannike-Linn Herr un em Jan Henrik Rau. Si hän si z Fryburg chänneglehrt, wu si baidi vu 2011 bis 2015 am International Music College (hite Macromedia Hochschuel) studiert hän. Derno hän si baidi vu 2015 bis 2018 z Dublin studiert, dr Rau het am Newpark Music Centre e Bachelor of Jazz Performance (Gitarre) bi Ronan Guilfoyle, Tommy Halferty un Chris Guilfoyle gmacht, d Herr an dr Dublin City University e Bachelor of Jazz Performance mit Schwärpunkt Gsang bi Phil Ware, Jenna Harris un Aleka Potinga. Zwai Johr lang hän si uf dr spanische Insle Lanzarote in verschidene Hotel un uf Hochzyte musiziert, derno sin si wider retuur in d Region chuu. Si sin ghyrote un dien baidi z Basel Musik unterrichte, d Herr duet Klavier un Gsang unterrichte, dr Rau git Gitarreunterricht. Z Lanzarote hän si d Idee zu ire erschte EP „Winter“ ghaa. Unter em nämlige Titel hän si im April 2022 ire erscht Album uusebrocht. Si hän alli Inschtrumänt sälber gspiilt un s Album derhaim ufgnuu. Websyte vu Alva Enya Steinbrecher: Das Duo Alva möchte mit "Winter"
S Kabinett Ehard I isch vum 21. Dezember 1946 bis zum 20. Septämber 1947 d Staatsregierig vum Freistaat Bayern gsii. Vor dr Regierigsbildig het s d Wahl zum 1. Bayerische Landdag noch em Änd vum Zweete Wältchrieg gee. Dodermit isch s Kabinett Ehard I di erscht Landesregierig in dr Noochriegszyt gsii, wu dur demokratischi Wahle z Stand chuu un nit vu dr US-amerikanische Bsatzigsmacht yygsetzt woren isch. Drotz ass d CSU iber s absolut Mee an Sitz im Landdag ghaa het, het dr Hans Ehard e Koalizionsregierig us CSU, SPD un dr Wirtschaftliche Aufbau-Vereinigung (WAV)) bildet, wu aafangs e Mee vu 171 vu dr 180 Sitz im Landdag ghaa het. Dr ainzig Minischter vu dr WAV, dr Alfred Loritz, isch am 24. Juni 1947 wäg em Verdacht vu Mainaid un Schwarzmäärtgschäft uusgschide. Dr Ludwig Hagenauer vu dr CSU het sy Amt ibernuu, dodermit het dr Ehard druf di erscht groß Koalizion us CSU un SPD z Bayern gfiert. Am 15. Septämber 1947 sin d Minischter vu dr SPD zruggdrätte un d SPD isch us dr Koalizionsregierig uusgschide. Dodruf het dr Minischterbresidänt Ehard mit em Kabinett Ehard II e raini CSU-Regierig bildet. Peter Jakob Kock: Der Bayerische Landtag. Eine Chronik. Hrsg.
S Kabinett Ehard II isch vum 20. Septämber 1947 bis zum 18. Dezämber 1950 d Staatsregierig vum Freistaat Bayern gsii. Zue dr Neibildig vum Kabinett isch s chuu, wel d SPD us dr Koalitionsregierig Ehard I uusdrätten isch un d SPD-Minischter zruggdrätte sin. Dr Minischterbresidänt Ehard het druf e raini CSU-Regierig bildet, die het im Landtag e Mee vu 104 vu dr 180 Sitz ghaa. No dr Landdagswahl 1950 isch s Kabinett Ehard III dr Noofolger wore. Peter Jakob Kock: Der Bayerische Landtag. Eine Chronik. Hrsg. vom Bayerischen Landtag. 7. aktualisierte Auflage. München 2016 (Online) Thomas Schlemmer (1998): Aufbruch, Krise und Erneuerung: Die Christlich-Soziale Union 1945 bis 1955, S. 214–218 (online) www.bayern.de: Kabinett Dr. Hans Ehard (1947–1950)
S Kabinett Ehard III isch vom 18. Dezämber 1950 bis zum 14. Dezämber 1954 d Staatsregierig vum Freistaat Bayern gsii. No dr Wahl zum 2. Bayerische Landdag am 26. Novämber 1950, wu d CSU im Landdag nume ai Sitz mee kriegt het wie d SPD, het dr Minischterbresidänt Hans Ehard mieße ne Großi Koalizion us CSU un SPD bilde. Di boode Barteie hän im Landdag zäem 127 vu dr 204 Sitz ghaa. Dr Ehard isch in dr Landdagssitzig am 18. Dezämber 1950 zum Minischterbresidänt gwehlt un zäme mit eme Rumpfkabinett veraidigt wore. Di andere Minischter un Staatssekreter sin 3. Jänner veraidigt wore. No dr Landdagswahl 1954 isch d Regierig Hoegner II Noofolger wore. Die Protokolle des Bayerischen Ministerrats 1945–1954. Das Kabinett Ehard III. 18. Dezember 1950 bis 14. Dezember 1954. Bd. 1: 20.12.1950–28.12.1951: Hrsg. von der Historischen Kommission bei der Bayerischen Akademie der Wissenschaften durch Andreas Wirsching und von der Generaldirektion der Staatlichen Archive Bayerns durch Margit Ksoll-Marcon, bearb. von Oliver Braun, München 2013. Peter Jakob Kock: Der Bayerische Landtag. Eine Chronik. Hrsg. vom Bayerischen Landtag. 7. aktualisierte Auflage. München 2016 (Online) www.bayern.de: Kabinett Ehard (1950–1954)
E Theorii isch im allgemaine Sproochgebruuch s Resultaat vo spekulatiivem Dänke in dr Form von ere Erkenntnis oder vom ene Süsteem vo Leersätz, wo mä us ene en Erkenntnis cha abläite. In dr modärne wüsseschaftlige Diskussion isch e Theorii e Mängi vo zämmehängende Ussaage, wo wüsseschaftlig begründet si, und wo mä mit ere Gsetzmäässigkäite cha erklääre und Prognoose über d Zuekumft cha stelle. In vile Fachdiszipliine, wie öbbe dt Phüsik wärde sit em 19. Joorhundert äigeni Theoriidebatte gfüert. D Froog, in weele Beriich Theorie gültig si und wie si bestäätigt oder werifiert wärde, wird vo dr Wüsseschaftstheorii behandlet. E bsundrige formaale Theoriibegriff git s in dr mathemaatische Logik. In dr Umgangssprooch mäint mä mit Theorii vilmols e Vermuetig über e Sachverhalt, wo mä no müesst bewiise. Dr Usdruck daucht im 16. Joorhundert im dütsche Sproochgebruuch uf und chunnt vom spootlatiinische theoria, wo uf s griechische altgriechisch θεωρία (‘'Aaluege’, ‘Erkenntnis’) zrugggoot. Mä vermuetet ass es vo altgriechisch θεωρός häärgläitet isch, wie en Abgsandte vo dr Polis zu Götterfest und Oraakel gsi isch. S Wort Theorii (us altgriechisch θεωρέειν theoréein, vo θεωρεῖν theoreîn, „beobachte, aaluege;“ ἡ θεωρία hē theoría „d Aaschauig, Überleegig, Iisicht, wüsseschaftligi Betrachdig“, „s Aaluege oder Woornee vom Schööne as
Dr Begriff Erkenntnis isch in dr Filosofii umstritte; en äihäitligi Definizioon het sich nit uusebildet. In ere erste Aanööcherig cha mä Erkenntnis as dr Brozäss und s Ergääbnis vom ene Wüsse bezäichne, wo dur Iisicht oder Erfaarig gwunne worde isch. Dr Begriff vo dr Erkenntnis isch äine vo de Grundbegriff vo dr nöizitlige Filosofii. Mä chann en nid uf anderi bekannteri oder übergordneti Begriff zruggfüere und cha nid ooni Sälbstbezuug (Zirkelschluss) definiert wärde. Dr Begriff vo dr Erkenntnis bezäichnet S Resultaat (das, wo erkennt wird) und dr Brozäss vom Erkenne Däil vo dr Erkenntnis isch immer d Beziejig zwüschen em Subjekt, wo erkennt und eme Objekt, wo erkennt wird. Erkenntnis cha sich gradsoguet uf e Sachverhalt bezie wie uf e Brozäss. Je nochdäm, öb en Erkenntnis ummiddelbar gwunne wird oder öb si dur en indiräkti Informazioon entstande isch, reedet mä vo dr ummittelbaare (intuitiive) oder vo dr middelbaare (diskursiive) Erkenntnis. D Vorsilbe „Er-“ im Wort Er-kenntnis isch äänlig wie bim Er-faare oder Er-lääbe e Bezäichnig für e Iisicht in e Geegestand, wo über s äifache Kenne uusegoot, und wo d Kennzäiche von em u. a. s Verstoo vo Wääsensmerkmol und d Erinnerig si. Erkenntnis het im Vergliich zum Kenne dr